(1863) Nu stichte die derde vaert Een pape , die Godscalc geheeten waert , Dien Pieter de hermite beval Tcruce te predeken over al .Die brochte Vranken ende Alemanne , Beyeren , Swaven , stoute manne , Hessen , Sassen ende Vriesen , Ende quam met desen riesen Te Mesenborch in Hongerie , Daerne met siere paertije Coninc Karleman wel ontfinc , Ende gheorlovede hem die dinc , Dat hi dore tlant wel varen mochte , Ende cochte ende vercochte .Maer die Beyeren entie Swaven , Daer si dor den lande draven , Moesten haerre zeden pleghen , Ende roveden tfolc biden weghen .